Juffrou geskors ná sy gr. R-kind klap | Maroela Media
In die kort video wat wyd op sosiale media versprei word, wys dit hoe die leerder huil en neul terwyl die onderwyseres hom verwoed op die kop klap (Foto: Skermskoot uit video)
'n Herrie het op sosiale media uitgebreek nadat 'n video aan die lig gekom het waarin 'n onderwyseres van 'n skool in Pretoria-Noord 'n gr. R-leerder klap. Die onderwyseres is intussen geskors en sal dissiplinêr verhoor word.
Die kort video wat wyd op sosiale media versprei word, wys hoe die leerder huil en kerm terwyl die onderwyseres hom verwoed op die kop klap.
Steve Mabona, woordvoerder van die Gautengse departement van onderwys, het aan Maroela Media bevestig dat die voorval verlede Donderdag by die Nchuncheko Primary School in Soshanguve, Pretoria-Noord, plaasgevind het. Hy sê die departement neem kennis van die voorval en die betrokke onderwyseres is met onmiddellike inwerkingtreding geskors.
Mabona sê die onderwyseres is na die departement se streekskantore verplaas en haar dissiplinêre verhoor sal eerskomende Maandag plaasvind.
Berading word ook aan die kind en sy familie gebied.
"Die voorval is uiters betreurenswaardig," sê Mabona. "Ons veroordeel enige vorm van lyfstraf en opvoeders moet die wetgewing nakom."
Gauteng Gauteng departement van onderwys In die nuus onderwys Pretoria
Minister moet opdok ná polisie mans martel
It is unacceptable for any teacher to hit a child on the head.
But one thing that makes my blood boil, how can a person stand aside, make a video and post it, without coming to that child's aid?
What kind of people are we dealing with who care more about social media status and their phones than helping those in need?
Afrikaans: Graad O (nie nul nie) vir Ontvangsjaar
Engels: Grade R for Reception year
Die ouers behoort 'n klag van aanranding aanhangig te maak.
Die betrokke onderwyser moet krimineel ook vervolg word. Net 'n vraag, wie het die voorval afgeneem?
Seker nou nie die regte manier om te straf nie maar ek dink nog altyd 'n goeie pak slae op sy tyd wanneer dit regtig nodig is het nog nooit blywende skade veroorsaak nie. Dissipliene in skole bestaan nie meer nie dit is hoekom kinders mekaar en die onderwysers aanrand met messe en vuurwapens. Die verval van die samelewing se standaarde is duidelik vir enige iemand wat dit wil raaksien.